اجیت کمار

اجیت کمار (پیدائش: 1 مئی، 1971ء) ایک بھارتی فلمی اداکار ہیں، جو اجیت کے نام سے مشہور ہیں۔ آپ نے 50 سے زائد فلموں میں کام کیا ہے، جن میں زیادہ تر تمل سنیما میں تھی۔ اداکاری کرنے کے علاوہ، اجیت ایک موٹر کار ریسر ہیں، آپ نے چینائی میں منعقد ہونے والی ایم آر ایف ریسنگ سیریز 2010ء میں حصہ بھی لیا۔

آپ نے اپنے فنی سفر کا آغاز 1990ء کی تمل فلم این ویدو این کنور میں ایک معمولی کردار نبھاتے ہوئے کیا۔ گلوکار ایس پی بالاسبھرامنیم نے اجیت کو تمل فلم صنعت سے متعارف کروایا اور 1993ء کی فلم امروتھی میں مرکزی کردار دلوایا۔ اس کے بعد، اجیت فلم پریما پستھکم (1993ء) میں نظر آئے اور ان کی پہلی قابل داد فلم 1995ء میں بننے والی سنسنی خیز فلم آسائی تھی، اس فلم کو شائقین کی طرف سے بہت سہرایا گیا۔ اس کے بعد آپ نے فلم کادھل کوٹائی (1996ء)، اول وروولا (1998ء) اور کادھل منن (1998ء) میں کام کرکے اپنے آپ کو ایک رومانوی اداکار کے طور پر منوایا۔ اس کے بعد آپ نے والی (1999ء)، مگاورے (2000ء)، کنڈو کونڈین کنڈو کونڈین (2000ء) اور سٹیزن (2001ء) جیسی کامیاب فلموں میں کام کیا۔ آپ نے امرکلم (1999ء)، دھینا (2001ء)، ولن (2002ء)، اتاہاسم (2004ء)، ورالرو (2006ء)، من کتھا (2011ء)، ارمبم (2013ء)، ویرم (2014ء)، ینائی ارندھال (2015ء) ویدالم (2015ء)، ویویگم (2017ء) اور وسواسم (2019ء) جیسی ہنگامہ خیز فلموں میں کام کر کے اپنے آپ کو ایک ہنگامہ خیز اداکار کے طور پر ظاہر کیا۔

مزید دیکھیے 
 وجے
 سوریا
 تمل سنیما

حوالہ جات

بیرونی روابط 

 

اکیسویں صدی کے بھارتی مرد اداکار
بقید حیات شخصیات
بیسویں صدی کے بھارتی مرد اداکار
بھارتی مرد فلمی اداکار
تمل سنیما کے مرد اداکار
تیلگو سنیما کے مرد اداکار
حیدرآباد، بھارت کے مرد اداکار
ہندی سنیما کے مرد اداکار
کامنز زمرہ جس کا ربط ویکی ڈیٹا پر ہے
سکندر آباد کی شخصیات
تلنگانہ کی شخصیات
تمل کھلاڑی